બિંદિમાસી એ મને તૃપ્તિ વ્યાસ લિખિત એક સરસ પુસ્તક આપ્યું છે જેનું નામ છે “Journey of nine months from womanhood to motherhood”. આ પુસ્તકમાં ગર્ભમાં રહેલા બાળક વિશે કેવી કલ્પના કરવી કેવા વિચારો કરવા, શું કરવું અને શું ન કરવું જેનાથી સારું બાળક જન્મે તેની વાતો છે. એમાં એક સી.ડી વિશે પણ છે. હું ને તારા પપ્પા કાલે એ સી.ડી પણ લઇ આવ્યા. હું દરરોજ સવારે શિવમહિમ્ન સ્ત્રોત્રમ અને ગાયત્રી મંત્ર સાંભળુ છું તું પણ સાંભળે છે ને મારી સાથે? એવું કહેવાય છે કે ગર્ભનું બાળક સુક્ષમ અને શુધ્દ્ધ ચેતના હોય છે એટલે આપણે કંઇ પણ કરીએ, બોલીએ તે તરત જ બાળક પકડી શકે છે. આપણે ઇચ્છીએ બાળક સારુ થાય તો સારુ કરવું જ રહ્યું. આ પુસ્તકમાં એમ પણ લખ્યું છે કે બાળક વિશે સારુ વિચારી કે લખી તમે જ્યાં દિવસનો વધુ સમય પસાર કરો છો તેવી જગ્યાએ લગાવો, સતત એ વિચારોને ઘુંટો! વધારે દ્રઢ બનાવો. મેં પણ એમ કરવાનું વિચાર્યું છે.